Isuzu se X-Rider kry 3.0-kragbronEk dink Isuzu kon self nie die sukses van die 2.5 X-Rider voorspel nie. Die publiek was gek oor die werkesel se opgeknapte ontwerp en dit het ook glad nie seergemaak dat die X-Rider baie goedkoper was as sy 3.0 LX-boetie nie. Isuzu het van krag tot krag gegaan met die bekendstelling van sy 2.5 outo bakkie, en nou is daar net nog een gaatjie om te vul: ŉ 3.0 TD X-Rider. Die oorspronklike 2.5 X-Rider spog met 100 kW en 320 Nm en kan 2.1 ton sleep. Die 3.0 TD X-Rider geniet dieselfde visuele opknappings as sy 2.5-boetie en is ook slegs in drie kleure beskikbaar: Summer White, Switchblade Silver en Pull Me Over Red. Die 3.0 bied 130 kW en 380 Nm en is gepaard met ŉ 6-spoed wringkragomsitter outomatiese ratkas. Die 3.0 TD kan ook 3.5 ton sleep. Die X-Rider reeks lyk nou só: Die reeks word gedek deur ŉ 5 jaar/ 120 000 km waarborg en 5 jaar/ 90 000 km diensplan. Soos ek onlangs berig het, die 2.5 is ŉ puik bakkie. Indien mens meer as 2.1 ton wil sleep is die 3.0 ŉ puik voertuig teen die prys.